fi fi fi fi en en fi fi fi fi fi da en fi fi fi fi fi de fi fi fi ms fa it fi fi fi fi da en fi fi fi fi fi da en fi fi fi fi fi fi fi fi fi fi fi fi fi fi fi da en fi fi fi fi fi fi da fi fi fi fi fi fi fi fi da en fi fi fi fi da fi fi fi fi fi hbs_lat en id fi et id fi fi fi fi fi en fi fi fi fi fi sq tr en fi hbs_lat fi en ceb fi fi fi fi fi en cs fi fi fi fi fi fi fi fi fi cs fi fi fi fi fi fi fi fi fi fi fi fi cs fi fi fi fi fi fi fi fi fi fi fi fi de fi fi fi fi fi fi fi fi fi fi fi fi es fi fi fi fi fi fi fi fi fi fi fi fi fi fi fi fi fi fi fi en en fi es en fi en en
Kirjottelin tässä postauksessa meidän Etelä-Suomen reissun ensimmäisestä päivästä ja tässä tulee sitten tämä toinen päivä. Yövyttyämme Espoossa Radisson blu hotellissa, jatkoimme aamulla matkaa kohti Helsinkiä ja Korkeasaarta. Eihän meidän 7kk ikäinen poikamme hirveästi siitä mitään ymmärtänyt, mutta me aikuiset tykkäsimme. Itse en ollut käynyt siellä koskaan ja Timo oli joskus ala-asteen luokkaretkellä. Oli kyllä ihan mukava nähdä esimerkiksi tiikeri, leijona, kameleita ja kenguruita. Yllätyin, että kameli oli niin iso eläin! Korkeasaaren maasto oli tosi mäkinen ja kyllä siellä kuntoa koeteltiin.
Korkeasaaren reissun jälkeen lähdimme Helsingin keskustaan. Huomaa kyllä, että tykkään itse paljon pienemmistä paikoista, sillä esimerkiksi Stocmannilla, Kampissa ja Forumilla alkoi ahdistaa, kun kauppoja oli niin paljon, mutta ei oikein löytänyt mitään, kun ei tuntenut paikkoja. Myös vaunujen kanssa liikenteessä oleminen tuo aina omat haasteensa, kun joutuu etsimään tosi usein toisen reitin portaiden vuoksi.
Olimme sopineet treffit illaksi meidän kaveripariskunnan luokse Vantaalle ja siellä meillä meni sitten koko loppu perjantai-ilta. Oli mukava kyllä nähdä pitkästä aikaa heitä ja vaihdella kuulumisia! Meidän alkuperäinen tarkoitus ei ollut olla reissussa vain yhtä yötä, mutta suunnitelmiin tuli muutoksia ja ajoimme sitten suoraan Seinäjoelle yöllä. Myönnetään, että tungimme kahteen päivään paljon tekemistä ja ois ollut kiva kierrellä kaikkia ilman kiirettä. Mutta oli silti onnistunut reissu. :)
Tekisikö joskus mieli jotain hyvää, muttei jaksa kauppaankaan lähteä tai alkaa leipomaan mitään vaikeaa kakkua? Tässä on näihin tilanteisiin juuri sopiva resepti nimittäin suklainen mukikakku. Tämän tekemiseen ei tarvitse uunia ja se valmistuu alle viidessä minuutissa! Reseptiä ei kannata kokeilla jos on yhtä herkkusuu kuin minä. Nimittäin ei mennyt kauaakaan, kuin opin tämän reseptin ulkoa ja ainekset löytyy aina kotoa joten...
2 rkl (itse laitoin yhden) kaakaojauhetta
2. Sekoita muut ainekset joukkoon ja kaada valmis taikina mukiin
3. Laita mikroon noin yhdeksi minuutiksi sen mukaan, kuinka kypsää kakusta haluat. Itse tykkään vähän raa'asta kakusta eli sinne jää tätä taikinaa vähän kastikkeeksi.
Joukkoon voi halutessaan laittaa esimerkiksi mansikoita, vaahtokarkkeja tai jäätelöä.
keskiviikko 22. heinäkuuta 2015
Torstaina silmät ristissä startattiin kohti Tamperetta. Kuulin itseni sanovan, että mä voin ajaa ainakin Tampereelle, josta itsekin yllätyin, sillä en pidä autolla ajamisesta. En kuitenkaan ihan loppuun asti ajanut, sillä mun alaselkä ei tykkää pidemmistä matkoista joten vaihdoimme kuskia jossain välissä. Määränpäänä meillä oli Ikea. Ei me sieltä tällä kertaa ostettu mitään erikoisempaa. Isoin juttu oli rahi, josta tulee postausta sitten myöhemmin. Oltiin kyllä niin typeriä, kun oltais voitu ottaa se rahi vaikka myöhemmin kyytiin, mutta otettiin semmonen vähän isompi paketti sitten vaunujen seuraksi peräkonttiin. Ihme kyllä se mahtu. En kyllä ajatellu yhtään! Meillä menikin vähän liian turhan paljon aikaa Ikeassa, niin Ideaparkin kiertelyyn jäi vähemmän aikaa, sillä olimme sopineet treffit ystävän kanssa Itäkeskukseen vielä illaksi. Ideaparkista en ostanutkaan oikein mitään muuta kuin yhden nahkatakin, josta teen postausta myöhemmin myös.
Hotellin valinta meillä meni vähän viimetinkaan, kun emme oikeen osanneet päättää tai löytäneetkään hyvää hotellia. Meillä oli kriteerinä se, että hotellissa tulisi olla mieluiten ilmainen pysäköinti, aamupala ja totta kai edullinen hinta. Luovuimme siitä kriteeristä, että sen tulisi olla Helsingin keskustassa, sillä meillä oli kuitenkin oma auto käytössä. Päädyimme sitten Radisson blu hotelliin Espoossa ja olin kyllä tyytyväinen. Hotelli oli mielestäni laadukas, hyvällä paikalla, aamupala oli ihana ja hotellista sai hyvää palvelua näin lapsiperheenä. He olisivat keittäneet meidän pojallekin oman suolattoman puuron ja syöttötuoliin he kävivät hakemassa tyynyn selän taakse, eikä kuulemma haitannut, vaikka tyyny olisi sotkeentunut. Tosin mulla nyt ei ole kokemusta muiden hotelleiden palvelusta lapsiperheille. Niin ja tosiaan yhdestä yöstä aamupaloineen maksoimme 95€ hotels.com:in kautta.
Mun kuvasaldo tältä päivältä oli aika vähäinen, sillä meillä oli vähän kiire koko ajan enkä kameraa sitten ottanut käteeni. Seuraavalla reissulla en kyllä tunge ihan näin paljon tekemistä pariin päivään. Täytyy muuten tähän jo todeta, että äitini korjasi ja kertoi, että olen käynyt kyllä Helsingissä ja jopa Itäkeskuksessa ollessani jotain 10-vuotias, mutta itselläni ei kyllä ole siitä mitään muistikuvaa.
keskiviikko 15. heinäkuuta 2015
♥ Ollut lastenleirillä ohjaajana
♥ Pitänyt muutaman päivän somelakkoa
♥ Ostanut mansikoita ja perannut niitä pakkaseen
♥ Tilannut pojalle Stokken Tripp trapp -syöttötuolin
♥ Pohtinut ja etsinyt netistä, minkä turvaistuimen hankkisi ja turhautunut
♥ Käynyt Vaasassa ja grillaillut läheisten kanssa
♥ Käynyt katsomassa ystävän vauvaa
♥ Käynyt ensimmäistä kertaa rannalla tänä kesänä, mutten tohtinut mennä uimaan!
♥ Ollut markkinoilla ja ostanut metrilakua
♥ Ollut kiitollinen läheisistä
♥ Tympääntynyt tähän Suomen kesäsäähän. Missä helteet häh?
Onhan tähän pariin viime viikkoon mahtunut paljonkin juttuja. Kamerassa ois ollut hirmuisesti kuvia, mutta päätin erillisten postausten sijasta tehdä tällaisen yhteenvedon. Huomenna oon lähdössä kohti Tamperetta ja sieltä Helsinkiin pienelle kesälomareissulle. Terveisin yks, joka ei ole koskaan oikeastaan käynyt Helsingissä. Linnanmäellä oon käyny pienenä, mutta keskustassa en oo ikinä käynyt. Joten ehkä korkea aika sielläkin kävästä. Mukavaa viikonloppua jo näin etukäteen!♥
maanantai 13. heinäkuuta 2015
Hei! Kävin tänään kiertämässä yhteensä neljä kirpputoria ja kerrankin löysin itselleni jotain! Mulla on ollut vähän kriisiä oman tyylini suhteen. Raskausaikana pukeuduin lähinnä vaatteisiin, jotka mahtu päälle, vaikka olihan ne vaatteet mun tyylisiä kyllä. Ei tosin kaikki, sillä jos en olisi ollut raskaana, niin en olisi kaikkia vaatteita välttämättä ostanut. Nyt kuitenkin raskauden jälkeen, kun kaikki vaatteet mahtuis päälle, niin ne vaatteet ei oikeen tunnu enää omilta. Mulla on tuossa pinossa reilut kymmenen farkkua, joista aattelen et miten oon voinut joskus niitä pitää. Tää on jotenkin tosi hämmentävää. Mutta nyt kuitenkin niihin muutamiin löytöihin!
Oon aina ajatellut, ettei playsuit sovi mun vartalolle joten en ole edes vaivautunut sellaisia kokeilemaan. Kirpputorilla törmäsin Vero modan playsuitiin niin päätin sitten viedä sen sovituskoppiin. Ei tää nyt niin paha ollutkaan, mitä olin ajatellut! En tiedä tuleeko enää mitään hellepäiviä, mut tää ois just täydellinen hellepäivän vaate, jossa on yläosa ja alaosa samassa. Kuinka kätevää! Tää oli vähän kalliimpi kuin yleensä maksan kirpputorivaatteista, sillä tämä maksoi kahdeksan euroa. Löysin myös toisen kesävaatteen ja tämä sininen mekko pitsisellä yksityiskohdalla oli Seppälän mallistoa. Tämä oli kivan rento sillä mekosta löytyi myös taskut. Maksoin mekosta neljä euroa.
Rakastan niin erilaisia farkkupaitoja joten pitihän mun tämä ostaa, vaikka paita olikin vähän tiukka sen kiinni ollessa. Ehkä jossain vaiheessa saan tämän kiinni kunnolla, mutta tällä hetkellä tätä voi sitten pitää auki vähän niin kuin takkina. Tämä oli niin halpa, etten voinut jättää kirpputorillekaan. Maksoin nimittäin tästä kaksi euroa.
Perustoppeja ei voi koskaan olla liikaa ja tämä Gina tricotin perustoppi näytti ihan käyttämättömältä ja maksoin tästä kaksi euroa. Joskus kirpputoreilla näkyy tosi kulahtaneita toppeja, mutta mulla kävi kyllä hyvä tuuri, kun tämän löysin!
maanantai 6. heinäkuuta 2015
Siitä on taas aikaa, kun olen viimeksi tyhjentänyt puhelimen muistia ja lisännyt tänne blogin puolelle kännykällä otettuja kuvia. Osa kuvista on vilahtanut Instagramin puolella (@jennislullaby) tässä parin viimeisen kuukauden aikana, mutta kaikkia kuvia en ole vielä julkaissut missään.
1-3. Toukokuussa olin kahden ystäväni vauvakutsuilla. Molemmissa sai kyllä syödä ja juoda hyvin niin kuin tarjoiluista varmasti näkyy. Mikäs sen ihanempaa kuin yllättää läheinen ihminen ja juhlistaa tulevaa vauvaa ja äitiä.♥ 4. Lähdössä-ihmisten-ilmoille -selfie. Olin lähdössä seurakunnalle valmistelemaan Springfest -tapahtumaa.
1. Olin avustamassa somistustiimiä Springfest -tapahtumaa varten. En oo mikään paras piirtämisessä tms, mutta pienikin apu on tarpeen. 2. Olin Vaasassa shoppailemassa ja valittiin sitten ihan älyhuono päivä tälle, kun vettä tuli taivaan täydeltä ja tuuli oli kauhea. Vaunujen päällä ei pysynyt sadesuoja tuulen takia, huppu ei pysynyt päässä pitämättä ja sateenvarjo oli täysin turha, koska se tuulen takia käänty nurinpäin. Säästä huolimatta oli silti mukava päivä läheisten kanssa. 3. Juhlalook -selfie. Oltiin juhlimassa valmistuneita ja ylioppilaita. 4. Oon viettänyt aikaa myös seurakunnassa ja tämä kuva on Seinäjoen illasta.
1. Oon tehnyt pojalle soseita itse. Tosi helppoa eikä vaadi paljon! 2. Meillä on tapana nähdä entisten luokkalaisten kanssa (ammattikorkeakoulusta) pari kertaa vuodessa yleensä syömisen merkeissä ja vaihdella kuulumisia. Kesäkuun alussa oltiin Rossossa syömässä ja tilasin Pollo al pepen eli broileria pippurikastikkeella ja ranskalaisilla. Oli kyllä hyvää! 3. Kun äiti harrastaa, niin poika on mukana. 4. Mua niin nauratti tää kuva. Vaikea arvata mikä on mun lempiväri ja kuvio sisustuksessa...
1. & 2. Nämä kuvat ovat Juhannuskonferenssista Keuruulta, jossa vietimme juhannuslauantain. 3. Oltiin Keuruun abc:llä syömässä juustohamppariateriat. 4. Juhannussunnuntaina olin pitkästä aikaa seurakunnan päiväkokouksessa musiikkivastuussa. Tykkäsin!
keskiviikko 1. heinäkuuta 2015
Hei hei kesäkuu ja tervetuloa heinäkuu! Heinäkuulle mulla onkin paljon suunnitelmia ja melkein joka viikolle onkin jotain tekemistä. Ainakin oon menossa tekemään Tampereelle ne tavalliset shoppailukierrokset Ikeaan ja Ideaparkkiin ja kaikenlaista muuta mukavaa on tiedossa. Nyt on ainakin täällä päin luvattu loppu viikolle ihan mukavaa säätä joten siitä täytyy kyllä ottaa kaikki ilo irti!
Kävin ruokakaupan yhteydessä kiertämässä Seppälän ja tämä ohut takki/bleiseri päätyi ostoskoriini. Tämä oli niin hyvässä alessa ja tykkäsin tästä paljon, niin en voinut jättää sinnekään. Tämän oikea hinta nimittäin oli 59,95€ ja maksoin siitä 25€. Takilta tämä tosiaan näyttää, mutta tämän kangas on tosi ohutta, ihan kuin jossain paidassa. Muita ostoksia alennusmyynneistä en ole vielä tehnyt, enkä ole kyllä käynyt katselemassakaan. Yleensä mulla menee niin, kun meen alennusmyynteihin, niin mua kiinnostais nimenomaan ne normaalihintaiset tuotteet eikä ne alennetut. Toki alennusmyynneistä tarttuu silti aina jotain mukaan.
Category: asut, muoti, ostokset
Uudemmat tekstit Vanhemmat tekstit Etusivu
Hei! Olen 27-vuotias nuori nainen Seinäjoelta. Olen vaimo yhdelle miehelle ja äiti kolmelle lapselle (poika 12/14, tyttö 12/16 ja poika 10/18).
Blogistani löytyy ripaus muotia, hyviä reseptejä, kirppislöytöjä, sisustusta, arkea kotiäidin näkökulmasta sekä ennen kaikkea hyvää mieltä. Välillä mennään myös pintaa syvemmälle.
Olen lopettanut bloggaamisen, mutta minut löytää edelleen Instagramista @jennislullaby ja saa yhteyden sähköpostilla: jennislullaby(at)hotmail.com
Luukku 3. Jouluinen Rocky road
Joulu ja suklaa on kyllä ihan ehdoton yhdistelmä, Ne sopii yhteen kuin paita ja peppu. Siksi haluan jakaa teille jouluisen Rocky road...
Sisustukseen sopivat treenivälineet + arvonta
Postaus on toteutettu yhteistyössä Suomen voimistelutuotteen ja KidSpotin kanssa.   Mulla on erityisesti lasten saamisen jälkeen liikun...
Blogin 1-vuotissynttärit ja arvonta
Olin pitänyt aikaisemmin reilu kolme vuotta toista lifestyleblogia, mutta lopettanut sen sitten. Aluksi oli tosi kiva olla ilman bl...
CopyRight © | Theme Designed By Hello Manhattan